CELEX: 62021CN0104
Language: bg
Date: 2021-02-19 00:00:00
Title: Дело C-104/21: Преюдициално запитване от Úřad pro přístup k dopravní infrastruktuře (Чешка република), постъпило на 19 февруари 2021 г. — RegioJet a. s./České dráhy a.s.

26.4.2021   
            
            
               BG
            
            
               Официален вестник на Европейския съюз
            
            
               C 148/9
            
         
      Преюдициално запитване от Úřad pro přístup k dopravní infrastruktuře (Чешка република), постъпило на 19 февруари 2021 г. — RegioJet a. s./České dráhy a.s.
      (Дело C-104/21)
      (2021/C 148/12)
      Език на производството: чешки
      
         Запитваща юрисдикция
      
      Úřad pro přístup k dopravní infrastruktuře
      
         Страни в главното производство
      
      
         Заявител: RegioJet a. s.
      
         Насрещна страна: České dráhy a.s.
      
         Преюдициални въпроси
      
      
                  1)
               
               
                  Представляват ли носителите на информация, които съдържат предназначена за пътниците информация в хартиен вид и се намират на територията на железопътните гари, обслужващи съоръжения по смисъла на член 3, точка 11 от Директива 2012/34 (1)?
               
            
                  2)
               
               
                  Обвързва ли Директива 2012/34 České dráhy a. s. като държава в по-широк смисъл по силата на член 288 от Договора за функционирането на Европейския съюз? Могат ли частноправни субекти да противопоставят на České dráhy a. s. директния ефект на директива, която е транспонирана различно или не е транспонирана в националното право?
               
            
         (1)  Директива 2012/34/ЕС на Европейския парламент и на Съвета от 21 ноември 2012 година за създаване на единно европейско железопътно пространство (ОВ L 343, 2012 г., стр. 32).